चंडीगढ़ (धरणी): हरियाणा कि कई सामाजिक व धार्मिक संस्थाओं से जुड़े पानीपत निवासी ऋतुमोहन को लोकतंत्र सुरक्षा मंच के राष्ट्रीय अध्यक्ष व सांसद राजकुमार सैनी ने मंच का प्रदेश प्रवक्ता नियुक्त किया है। राजकुमार सैनी ने ऋतुमोहन को नियुक्ति पत्र सौंपते हुए कहा कि वह मंच की गतिविधियों को प्रदेश भर में फैलाने व मंच के कार्यक्रमों बारे प्रतिक्रिया देने का कार्य करेंगे। इस अवसर पर मंच के राष्ट्रीय उपाध्यक्ष पंडित राम राज्य शर्मा भी उपस्थित थे।